ಹಂದಿ ಮಾರಾಟದಿಂದ 90 ಸಾವಿರ ರೂ. ಗಳಿಸಿದ ಬಿಬಿಎಂಪಿ

ಬೆಂಗಳೂರು: ಸಾರ್ವಜನಿಕ ಸ್ಥಳಗಳಲ್ಲಿ ಬೀಡುಬಿಟ್ಟ ಹಂದಿಗಳನ್ನು ಮಾರಾಟ ಮಾಡುವ ಮೂಲಕ ಬಿಬಿಎಂಪಿ ಪಶುಪಾಲನ ವಿಭಾಗವು ಸುಮಾರು 90 ಸಾವಿರ ರೂಪಾಯಿ ಹಣ ಗಳಿಸಿದೆ.

ಬೀಡಾಡಿ ಹಂದಿಗಳನ್ನು ಹಂದಿ ಮಾರಾಟಗಾರರೇ ಹಿಡಿದು ಮಾರಾಟ ಮಾಡಿ, ಅದರಿಂದ ಬಂದ ಹಣವನ್ನ ಪಾಲಿಕೆಗೆ ನೀಡುವ ಯೋಜನೆ ಇದಾಗಿದೆ. ಈ ಪ್ರಕ್ರಿಯೆ ಕಳೆದ 3 ತಿಂಗಳಿಂದ ನಡೆಯುತ್ತಿದೆ. ಸದ್ಯ ಬೊಮ್ಮನಹಳ್ಳಿ ಸುತ್ತಮುತ್ತ ಇದ್ದ ಬೀಡಾಡಿ ಹಂದಿಗಳನ್ನು ಹಿಡಿದು ಮಾರಾಟ ಮಾಡಿ, ಹಣ ಗಳಿಕೆ ಮಾಡಲಾಗಿದೆ.

ಈ ಹಂದಿಗಳನ್ನು ಹಿಡಿಯಲು ಟೆಂಡರ್ ಮಾಡಿ ಅನುಮತಿ ಪಡೆದಿರಬೇಕು ಎಂದು ಬಿಬಿಎಂಪಿ ತಿಳಿಸಿದೆ. ಅಷ್ಟೇ ಅಲ್ಲದೆ ಅನಧಿಕೃತ ಹಂದಿ ಸಾಕಾಣಿಕೆ ಜಾಲದ ಮೇಲೆ ಪಾಲಿಕೆ ಕಣ್ಣು ಇಟ್ಟಿದ್ದು, ನಗರದಲ್ಲಿ ಬೀಡಾಡಿ ಹಂದಿ ಮಾರಾಟ ಮಾಡಲು ಅವಕಾಶ ಇಲ್ಲ ಎಂದು ಬಿಬಿಎಂಪಿ ವಿಶೇಷ ಆಯುಕ್ತ ರಂದೀಪ್ ಹೇಳಿದ್ದಾರೆ.